Donald Trump, fyrrverandi Bandaríkjaforseti, ber meginábyrgð á áhlaupi stuðningsmanna hans á þinghúsið í fyrra. Þetta sagði varaformaður rannsóknarnefndar bandaríska þingsins. Fyrstu opinberu vitnaleiðslur nefndarinnar voru í gærkvöld.
Liz Cheney, þingmaður Repúblikana og varaformaður nefndarinnar, sagði í opnunarávarpi að það væri skýrt að Trump hefði verið helsti hvatamaður áhlaupsins. Hann hefði ítrekað sagt að niðurstöður forsetakosninganna, sem þingið var í þann mund að staðfesta, væru rangar og að kosningunum hefði verið rænt.
Samdægurs hvatti Trump stuðningsmenn sína í höfuðborginni til að fara að þinghúsinu og láta í sér heyra. Cheney sagði að hann hefði ekki brugðist við árásinni.
aware of the rioters chants to 'hang Mike Pence,' the president responded with this sentiment. Quote, 'maybe our supporters have the right idea.' Mike Pence, quote 'deserves it
Cheney sagði að þegar Trump hefði verið sagt að óeirðaseggirnir hefðu hrópað að Mike Pence varaforseti skyldi hengdur hafi Trump svara að ef til vill væri það réttast. Pence hafnaði bón Trumps um að neita að staðfesta niðurstöður kosninganna.
Á meðal þeirra sem komu fyrir nefndina voru stuðningsmenn Trumps sem tóku þátt í árásinni.
"I did believe that the election was being stolen and Trump asked us to come."
Robert Schornack, sem var dæmdur í 36 mánaða skilorðsbundið fangelsi fyrir þátt sinn í árásinni, sagðist hafa trúað því að kosningunum hefði verið rænt. Trump hefði hvatt stuðningsfólk sitt til að mæta.
Varaformaður rannsóknarnefndar Bandaríkjaþings segir að Donald Trump beri meginábyrgð á áhlaupinu á þinghúsið í fyrra. Opinberar vitnaleiðslur hófust í gærkvöld.